ᱠᱳᱠᱲᱟᱡᱷᱟᱲ ᱦᱚᱱᱚᱛ

ᱠᱳᱠᱲᱟᱡᱷᱟᱲ ᱦᱚᱱᱚᱛ (ᱤᱝᱨᱟᱹᱡᱤ : Kokrajhar district) ᱫᱚ ᱥᱤᱧᱚᱛ ᱨᱮᱭᱟᱜ ᱦᱤᱸᱥ ᱯᱚᱱᱚᱛ ᱟᱥᱟᱢ ᱨᱮᱭᱟᱜ ᱓᱓ ᱜᱚᱴᱟᱝ ᱦᱚᱱᱚᱛ ᱵᱷᱤᱛᱨᱤ ᱨᱮ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱩᱛᱛᱟᱹᱨ ᱯᱩᱨᱩᱵᱽ ᱨᱮᱭᱟᱜ ᱵᱚᱞᱚᱱ ᱫᱩᱣᱟᱹᱨ ᱠᱟᱱᱟ ᱾ 2003 ᱥᱮᱨᱢᱟ ᱨᱮ Bodoland Territorial Areas District ᱦᱩᱰᱤᱧ ᱛᱮ ᱵᱤ. ᱴᱤ. ᱮ. ᱰᱤ. ᱨᱮᱭᱟᱜ ᱢᱩᱬ ᱚᱯᱷᱤᱥ ᱠᱟᱱᱟ ᱥᱮ ᱵᱤ. ᱴᱤ. ᱥᱤ. ᱥᱩᱛᱨᱮᱛ ᱵᱟᱠᱷᱚᱞ ᱠᱚᱠᱨᱟᱡᱷᱟᱲ ᱨᱮ ᱢᱮᱱᱟᱜᱼᱟ ᱾ 

 ᱚᱛᱱᱚᱛ 
ᱠᱳᱠᱲᱟᱡᱷᱟᱲ ᱦᱚᱱᱚᱛ ᱫᱚ ᱵᱨᱟᱦᱢᱚ ᱯᱩᱛᱨᱚ ᱩᱛᱛᱟᱹᱨ ᱱᱟᱠᱷᱟ ᱨᱮ ᱢᱮᱱᱟᱜ ᱢᱤᱫᱴᱮᱱ ᱡᱤᱞᱟᱹ ᱠᱟᱱᱟ ᱾ ᱠᱚᱠᱨᱟᱠᱷᱟᱲ ᱡᱤᱞᱟᱹ ᱨᱮᱭᱟᱜ ᱚᱛᱱᱚᱛ ᱴᱷᱟᱶ 89 ᱰᱤᱜᱨᱤ 46 ᱢᱤᱱᱤᱴ ᱠᱷᱚᱱ 90 ᱰᱤᱜᱨᱤ 38 ᱢᱤᱱᱤᱴ ᱫᱨᱟᱜᱷᱤᱢᱟ ᱦᱟᱹᱵᱤᱡ ᱟᱨ 26 ᱰᱤᱜᱨᱤ 19 ᱢᱤᱱᱤᱴ ᱠᱷᱚᱱ 26 ᱰᱤᱜᱨᱤ 54 ᱢᱤᱱᱤᱴ ᱦᱤᱥ ᱦᱟᱵᱤᱡ ᱯᱟᱥᱱᱟᱣ ᱜᱮᱭᱟ ᱾ ᱠᱳᱠᱲᱟᱡᱷᱟᱲ ᱡᱤᱞᱟᱹ ᱩᱛᱛᱟᱹᱨ ᱨᱮ ᱵᱷᱩᱴᱟᱱ, ᱯᱩᱨᱩᱵᱽ ᱨᱮ ᱵᱚᱝᱟᱭ ᱜᱟᱶ ᱡᱤᱞᱟᱹ, ᱯᱟᱪᱷᱤᱢ ᱨᱮ ᱯᱟᱹᱪᱷᱤᱢ ᱵᱮᱝᱜᱚᱞ ᱯᱚᱱᱚᱛ, ᱫᱟᱹᱠᱷᱤᱱ ᱨᱮ ᱫᱚᱵᱲᱤ ᱡᱤᱞᱟᱹ ᱢᱮᱱᱟᱜᱼᱟ ᱾ ᱠᱳᱠᱲᱟᱡᱷᱟᱲ ᱨᱮᱭᱟᱜ ᱢᱩᱴ ᱦᱟᱫᱟ ᱡᱟᱜᱟ ᱫᱚ 3169 ᱪᱟᱹᱣᱠᱟᱹ ᱢᱤᱴᱟᱨ ᱢᱮᱱᱟᱜᱼᱟ ᱾

ᱱᱟᱹᱭ ᱜᱟᱰᱟ ᱠᱚ 
ᱠᱳᱠᱲᱟᱡᱷᱟᱲ ᱡᱤᱞᱟᱹ ᱨᱮ ᱢᱮᱱᱟᱜ ᱧᱩᱧᱩᱜᱚᱜ ᱞᱮᱠ ᱱᱟᱹᱭ ᱜᱟᱰᱟ ᱠᱚᱫᱚ ᱦᱩᱭᱩᱜ ᱠᱟᱱᱟ : ᱢᱟᱱᱚᱦ, ᱟᱭ, ᱪᱟᱢᱯᱟᱵᱚᱛᱤ, ᱥᱚᱨᱚᱞ ᱵᱷᱟᱫᱟ, ᱥᱚᱝᱠᱚᱥ, ᱜᱥᱣᱨᱟᱹᱝ, ᱦᱮᱞ ᱞᱟᱝ ᱮᱱᱟᱢ ᱮᱢᱟᱱ ᱮᱢᱟᱱ ᱾

 ᱱᱟᱜᱟᱢ 
ᱠᱳᱠᱲᱟᱡᱷᱟᱲ ᱢᱟᱲᱟᱝ ᱫᱚ ᱜᱳᱣᱟᱞ ᱯᱟᱲᱟ ᱡᱤᱞᱟᱹ ᱨᱮᱭᱟᱜ ᱢᱤᱫ ᱦᱤ'ᱥ ᱛᱟᱦᱮ ᱠᱟᱱᱟ ᱾ ᱑᱙᱔᱕ ᱥᱮᱨᱢᱟ ᱦᱟᱹᱵᱤᱡ ᱫᱚ, ᱢᱤᱫᱴᱮᱱ ᱠᱟᱹᱴᱤᱡ ᱨᱮᱞ ᱥᱴᱮᱥᱚᱱ ᱥᱟᱶ ᱛᱮ ᱠᱟᱹᱴᱤᱡ ᱟᱹᱛᱩ ᱛᱟᱦᱮ ᱠᱟᱱᱟ ᱾ ᱑᱙᱔᱖ ᱥᱮᱨᱢᱟ ᱨᱮ, ᱩᱱ ᱚᱠᱛᱚ ᱨᱮᱱ ᱟᱥᱟᱢ ᱨᱮᱱ ᱢᱩᱠᱷᱤᱭᱟᱹ ᱢᱟᱱᱛᱟᱛᱤ ᱵᱤᱢᱚᱞᱟ ᱯᱨᱚᱥᱟᱫ ᱥᱚᱞᱤᱦᱟ ᱫᱮᱶ ᱫᱚ ᱫᱩᱵᱲᱤ ᱢᱚᱦᱩᱠᱢᱟ ᱨᱮᱭᱥᱜ ᱩᱛᱛᱟᱹᱨ ᱦᱤᱥ ᱟᱨ ᱜᱳᱣᱟᱞ ᱯᱟᱲᱟ ᱡᱤᱞᱟᱹ ᱨᱮᱭᱟᱜ ᱟᱫᱚᱢ ᱦᱤᱥ ᱤᱫᱤ ᱠᱟᱛᱮ ᱱᱟᱣᱟ ᱢᱚᱦᱩᱠᱢᱟᱭ ᱵᱟᱱᱫᱷᱟᱣ ᱞᱮᱫᱟ ᱾ ᱱᱚᱣᱟ ᱢᱚᱦᱩᱠᱢᱟ ᱜᱮ ᱠᱳᱠᱲᱟᱡᱷᱟᱲ ᱢᱚᱦᱩᱠᱢᱟ ᱠᱚ ᱧᱩᱛᱩᱢ ᱠᱮᱫᱟ ᱾ ᱜᱳᱣᱟᱞ ᱯᱟᱲᱟ ᱡᱤᱞᱟᱹ ᱱᱚᱝᱠᱟ ᱛᱮ ᱯᱮᱭᱟ ᱢᱚᱦᱩᱠᱢᱟ ᱨᱮ ᱦᱟᱹᱴᱤᱧ ᱮᱱᱟ ᱾

᱑᱙᱘᱓ ᱥᱮᱨᱢᱟ ᱨᱮᱭᱟᱜ ᱑ ᱡᱩᱞᱟᱭ ᱨᱮ ᱠᱳᱠᱲᱟᱡᱷᱟᱲ ᱢᱚᱦᱩᱠᱢᱟ ᱫᱚ ᱡᱤᱞᱟᱹ ᱧᱩᱛᱩᱢ ᱛᱮᱠᱚ ᱪᱟᱪᱩ ᱪᱷᱟᱹᱛᱭᱟᱹᱨ ᱠᱮᱫᱟ ᱑᱙᱘᱓ ᱾ ᱠᱚᱠᱨᱟᱡᱷᱟᱲ ᱥᱚᱦᱚᱨ ᱫᱚ ᱫᱚᱵᱟᱹᱴᱭᱟᱹ ᱠᱚ ᱵᱮᱱᱟᱣ ᱠᱮᱫᱟ ᱾ ᱱᱟᱣᱟ ᱡᱤᱞᱟᱹ ᱨᱮ ᱯᱚᱱᱭᱟ ᱯᱚᱞᱤᱥ ᱛᱷᱟᱱᱟ ᱛᱟᱦᱮ ᱠᱟᱱᱟ : ᱵᱤᱡᱱᱤ, ᱥᱤᱰᱞᱤ, ᱠᱳᱠᱲᱟᱡᱷᱟᱲ ᱟᱨ ᱜᱚᱥᱟᱭ ᱜᱟᱶ ᱾

 ᱯᱨᱚᱥᱟᱥᱚᱱᱤᱠ ᱦᱟᱴᱤᱧ 
ᱱᱟᱦᱟᱜ ᱠᱳᱠᱲᱟᱡᱷᱟᱲ ᱡᱤᱞᱟᱹ ᱫᱚ ᱯᱮᱭᱟ ᱢᱚᱦᱩᱠᱢᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱳᱠᱲᱟᱡᱷᱟᱲ, ᱜᱚᱥᱟᱭ ᱜᱟᱶ ᱟᱨ ᱯᱚᱨᱵᱚᱛ ᱡᱷᱟᱨ ᱾ ᱜᱚᱭᱮᱝ ᱜᱟᱰᱟ ᱜᱮ (ᱴᱤᱯᱠᱟᱹᱭ ᱛᱮ ᱱᱟᱢ ᱰᱟᱠ) ᱡᱤᱞᱟᱹ ᱴᱟᱜ ᱫᱟᱹᱠᱷᱤᱱ ᱦᱤᱥ ᱨᱮ ᱵᱟᱨ ᱴᱷᱮᱡ ᱦᱟᱹᱴᱤᱧ ᱟᱠᱟᱫᱟ ᱾
class="wikitable" |- ! ᱢᱚᱦᱩᱠᱢᱟ !! ᱫᱚᱵᱥ.ᱴᱤᱭᱟᱹ |- | ᱠᱚᱠᱨᱟᱡᱷᱟᱲ || ᱠᱚᱠᱨᱟᱡᱷᱟᱲ |- | ᱜᱚᱥᱟᱭ ᱜᱟᱶ || ᱜᱚᱥᱟᱭ ᱜᱟᱶ |- | ᱯᱚᱨᱵᱚᱛᱡᱷᱟᱨ || ᱠᱟᱡᱤ ᱜᱟᱶ 

 ᱫᱤᱥᱣᱟᱹ ᱜᱟᱛᱷᱟᱣ 
ᱠᱳᱠᱲᱟᱡᱷᱟᱲ ᱡᱤᱞᱟᱹ ᱨᱮᱭᱟᱜ ᱴᱟᱹᱱᱰᱤ ᱴᱤᱠᱩᱡ ᱟᱨ ᱵᱷᱩᱴᱟᱱ ᱵᱩᱨᱩ ᱞᱚᱫᱟᱢ ᱨᱮ ᱱᱮ ᱦᱚᱲ ᱠᱚᱣᱟᱜ ᱡᱤᱭᱚᱱ ᱫᱚ ᱜᱟᱹᱦᱤᱨ ᱥᱟᱭᱟᱹᱭᱮ ᱠᱚ ᱫᱚᱦᱚᱣ ᱠᱟᱫᱟ ᱾ ᱱᱚᱱᱰᱮᱱ ᱠᱚ ᱦᱚᱲ ᱫᱚ ᱵᱮᱯᱟᱨ ᱵᱟᱹᱱᱤᱡᱽ ᱟᱨ ᱫᱟᱲᱟᱱ ᱞᱟᱹᱜᱤᱫ ᱵᱤᱱᱟᱹ ᱮᱴᱠᱮᱴᱚᱬᱮ ᱛᱮ ᱤᱱᱴᱟᱨᱱᱮᱥᱚᱱᱟᱞ ᱥᱤᱢᱟ ᱠᱚ ᱯᱟᱨᱚᱢ ᱫᱟᱲᱮᱭᱟᱜᱼᱟ ᱾

ᱠᱳᱠᱲᱟᱡᱷᱟᱲ ᱡᱤᱞᱟᱹ ᱨᱮ ᱰᱷᱮᱨ ᱠᱟᱭ ᱛᱮ ᱵᱳᱰᱳ ᱟᱫᱤᱵᱟᱹᱥᱤ ᱠᱚ ᱢᱮᱱᱟᱜ ᱠᱚᱣᱟ ᱤᱱᱟᱹ ᱪᱷᱟᱰᱟ ᱦᱚ ᱨᱟᱡᱽᱵᱚᱝᱥᱤ, ᱥᱟᱱᱛᱟᱞ, ᱨᱟᱵᱷᱟ, ᱱᱮᱯᱟᱞᱤ, ᱵᱟᱝᱟᱞᱤ, ᱜᱟᱨᱚ, ᱩᱨᱟᱶ, ᱢᱩᱱᱰᱟ ᱟᱨ ᱵᱮᱵᱥᱟ ᱵᱟᱱᱤᱡᱽ ᱡᱟᱭᱜᱟ ᱨᱮᱫᱚ ᱵᱤᱦᱟᱨᱤ, ᱢᱟᱹᱰᱣᱟᱹᱨᱤ, ᱯᱟᱧᱡᱟᱵᱤ ᱮᱢᱟᱱ ᱠᱚ ᱡᱟᱹᱛ ᱢᱮᱱᱟᱜ ᱠᱚᱣᱟ ᱾

 ᱦᱚᱲ ᱞᱮᱠᱷᱟ 
​
​᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱠᱳᱠᱲᱟᱡᱷᱟᱲ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱫᱚ ᱘᱘᱗,᱑᱔᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱫᱚ ᱞᱟᱜᱽᱵᱷᱟᱜᱽ ᱯᱷᱤᱡᱤ ᱫᱤᱥᱚᱢ ᱥᱟᱶ ᱥᱚᱢᱟᱱ ᱜᱮᱭᱟ ᱾ ᱱᱚᱶᱟ ᱫᱚ ᱥᱤᱧᱚᱛ ᱨᱮᱱᱟᱜ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ) ᱔᱖᱗ ᱟᱱᱟᱜ ᱴᱷᱟᱶ ᱮ ᱟᱢᱮᱴ ᱟᱠᱟᱫᱼᱟ ᱾ ᱦᱚᱱᱚᱛ ᱨᱮ ᱦᱚᱲ ᱮᱞ ᱰᱮᱱᱥᱤᱴᱤ (density) ᱫᱚ  ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱜᱮᱞ ᱥᱮᱨᱢᱟ ᱨᱮ ᱦᱚᱲ ᱮᱞ ᱵᱟᱹᱲᱛᱤ ᱫᱚᱨ ᱕.᱑᱙% ᱛᱟᱦᱮᱸ ᱠᱟᱱᱟ ᱾ ᱠᱳᱠᱲᱟᱡᱷᱟᱲ ᱨᱮ ᱡᱟᱱᱟᱝ ᱨᱮᱥᱤᱭᱳ ᱫᱚ ᱑᱐᱐᱐ ᱠᱚᱲᱟ ᱨᱮ ᱙᱕᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ, ᱟᱨ ᱥᱤᱠᱷᱱᱟᱹᱛ ᱫᱚᱨ ᱖᱖.᱖᱓% ᱢᱮᱱᱟᱜᱼᱟ ᱾ ᱦᱚᱲ ᱮᱞ ᱨᱮᱱᱟᱜ ᱖.᱑᱙% ᱫᱚ ᱵᱟᱡᱟᱨ ᱮᱞᱟᱠᱟ ᱨᱮ ᱠᱚ ᱛᱟᱦᱮᱸᱱᱟ ᱾ ᱞᱮᱠᱷᱟᱥᱤᱫ ᱡᱟᱹᱛᱤ (SC) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ (ST) ᱫᱚ ᱦᱚᱲ ᱮᱞ ᱨᱮᱱᱟᱜ ᱓.᱓᱓% ᱟᱨ ᱓᱑.᱔᱑% ᱢᱮᱱᱟᱜ ᱠᱚᱣᱟ ᱾
​ᱱᱚᱶᱟ ᱦᱚᱱᱚᱛ ᱫᱚ ᱟᱭᱢᱟ ᱡᱟᱹᱛᱤ-ᱜᱩᱴ (multi-ethnic) ᱛᱮ ᱯᱮᱨᱮᱡ ᱟᱠᱟᱱᱟ, ᱡᱟᱦᱟᱸ ᱨᱮ ᱚᱠᱟ ᱡᱟᱹᱛᱤ ᱭᱟᱜ ᱦᱚᱸ ᱵᱟᱹᱲᱛᱤ ᱥᱟᱸᱜᱮ (majority) ᱫᱚ ᱵᱟᱹᱱᱩᱜᱼᱟ, ᱢᱮᱱᱠᱷᱟᱱ ᱵᱳᱰᱳ ᱦᱚᱲ ᱫᱚ ᱡᱚᱛᱚ ᱠᱷᱚᱱ ᱰᱷᱮᱨ ᱞᱮᱠᱷᱟ (plurality) ᱨᱮ ᱢᱮᱱᱟᱜ ᱠᱚᱣᱟ ᱾ ᱠᱳᱠᱲᱟᱡᱷᱟᱲ ᱫᱚ ᱵᱳᱰᱳ ᱞᱟᱠᱪᱟᱨ ᱟᱨ ᱯᱟᱹᱨᱥᱤ ᱨᱮᱱᱟᱜ ᱢᱤᱫ ᱡᱜᱽᱛᱤᱭᱟᱹᱨᱤ ᱛᱟᱞᱢᱟ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱟᱨ ᱱᱚᱶᱟ ᱫᱚ ᱵᱳᱰᱳᱞᱮᱱᱰ ᱴᱮᱨᱤᱴᱚᱨᱤᱭᱟᱞ ᱠᱟᱣᱩᱱᱥᱤᱞ ᱨᱮᱱᱟᱜ ᱨᱟᱡᱽᱜᱟᱲ ᱠᱟᱱᱟ ᱾ ᱠᱳᱠᱲᱟᱡᱷᱟᱲ ᱨᱮᱱ ᱰᱷᱮᱨ ᱛᱮᱫ ᱟᱹᱫᱤᱵᱟᱹᱥᱤ ᱜᱩᱴ ᱫᱚ ᱦᱤᱱᱫᱩ ᱠᱟᱱᱟ ᱠᱚ, ᱥᱟᱶᱛᱮ ᱛᱷᱚᱲᱟ ᱤᱥᱟᱹᱭ ᱠᱚ ᱢᱮᱱᱟᱜ ᱠᱚᱣᱟ ᱟᱨ ᱛᱷᱚᱲᱟ ᱢᱩᱥᱞᱤᱢ ᱠᱚᱫᱚ ᱡᱷᱟᱨᱩᱣᱟ (ᱠᱚᱪ ᱢᱩᱥᱞᱤᱢ), ᱜᱳᱨᱤᱭᱟ ᱟᱨ ᱫᱮᱥᱤ ᱜᱩᱴ ᱨᱮᱱ ᱠᱟᱱᱟ ᱠᱚ ᱾ ᱵᱮᱝᱜᱚᱞᱤ ᱠᱚᱫᱚ ᱥᱟᱱᱟᱢ ᱞᱮᱠᱟ ᱜᱮ ᱢᱩᱥᱞᱤᱢ ᱠᱟᱱᱟ ᱠᱚ, ᱡᱟᱦᱟᱸ ᱨᱮ ᱥᱟᱱᱛᱟᱲ ᱠᱚᱣᱟᱜ ᱙᱐% ᱠᱷᱚᱱ ᱵᱟᱹᱲᱛᱤ ᱫᱚ ᱤᱥᱟᱹᱭ ᱠᱟᱱᱟ ᱠᱚ ᱾Census 2001

 ᱫᱷᱚᱨᱚᱢ 

 ᱯᱟᱹᱨᱥᱤ ᱠᱚ 

᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱦᱚᱲ ᱮᱞ ᱨᱮᱱᱟᱜ ᱒᱘.᱓᱙% ᱫᱚ ᱵᱳᱰᱳ, ᱑᱙.᱙᱒% ᱟᱥᱟᱢᱤᱥ, ᱑᱗.᱗᱘% ᱵᱟᱝᱞᱟ, ᱑᱑.᱙᱐% ᱥᱟᱱᱛᱟᱲᱤ, ᱗.᱖᱒% ᱨᱟᱡᱽᱵᱚᱝᱥᱤ, ᱒.᱕᱘% ᱨᱟᱵᱷᱟ, ᱑.᱗᱖% ᱦᱤᱱᱫᱤ, ᱑.᱖᱕% ᱱᱮᱯᱟᱞᱤ, ᱑.᱔᱒% ᱠᱩᱲᱩᱠᱷ ᱟᱨ ᱑.᱒᱑% ᱜᱟᱨᱚ ᱟᱭᱳ ᱟᱲᱟᱝ ᱞᱮᱠᱟᱛᱮ ᱠᱚ ᱨᱚᱲᱼᱟ ᱾ ᱦᱚᱲ ᱮᱞ ᱨᱮᱱᱟᱜ ᱓.᱘᱖% ᱫᱚ ᱟᱥᱟᱢᱤᱥ ᱵᱷᱤᱛᱨᱤ ᱨᱮ 'ᱮᱴᱟᱜ' ᱯᱟᱹᱨᱥᱤ ᱞᱮᱠᱟᱛᱮ ᱠᱚ ᱚᱞ ᱟᱠᱟᱫᱼᱟ ᱾

 ᱠᱟᱹᱣᱰᱤ ᱟᱹᱨᱤ 

2006 ᱥᱮᱨᱢᱟ ᱨᱮ ᱥᱤᱧᱩᱛ ᱥᱚᱨᱠᱟᱨ ᱫᱚ 250 ᱮᱞᱟᱜ ᱨᱟᱭᱱᱚ ᱡᱤᱞᱟᱹ ᱢᱮᱱᱛᱮ ᱞᱮᱠᱷᱟᱣ ᱠᱟᱫᱟ (ᱢᱩᱴ 640 ᱡᱤᱞᱟᱹ ᱢᱩᱫᱽ ᱨᱮ) ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱜᱮᱞ ᱢᱤᱫ ᱟᱱᱟᱝ ᱡᱤᱞᱟᱹ ᱠᱟᱱᱟ ᱡᱟᱦᱟ ᱫᱚ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱜᱚᱲᱚᱭ ᱦᱟᱛᱟᱣ ᱮᱫᱟ ᱾

 ᱞᱮᱠᱷᱟᱜ ᱦᱚᱲ 

 ᱵᱤᱱᱮᱥᱣᱚᱨ ᱵᱨᱚᱦᱢᱚ, ᱚᱱᱚᱲᱦᱤᱭᱟᱹ ᱟᱨ ᱥᱟᱶᱦᱮᱛᱤᱭᱟᱹ
 ᱩᱯᱮᱱᱫᱨᱚᱱᱟᱛᱷ ᱵᱨᱚᱦᱢᱚ, ᱵᱳᱰᱳ ᱞᱳᱰᱟᱨ
 ᱨᱚᱧᱡᱤᱛ ᱥᱮᱠᱷᱚᱨ ᱢᱩᱥᱟᱦᱟᱨᱤ, IPS officer, director general of National Security Guards and Border Security Force, former governor of Meghalaya.
 ᱥᱟᱛᱤᱱᱫᱨᱟ ᱱᱟᱛᱷ ᱥᱚᱨᱮᱱ, ᱥᱟᱱᱛᱟᱞ ᱟᱹᱫᱤᱵᱟᱹᱥᱤ ᱞᱤᱰᱟᱨ ᱟᱨ ᱟᱫᱤᱵᱟᱹᱥᱤ ᱥᱮᱣᱟ ᱥᱟᱢᱤᱛᱤ ᱨᱮᱱ ᱵᱟᱵᱟᱱᱫᱷᱟᱣᱤᱡ
ᱠᱟᱢᱞᱮᱥᱣᱚᱨ ᱵᱨᱚᱦᱢᱚ, ᱚᱱᱚᱞᱩᱭᱟᱹ, ᱵᱳᱰᱳ ᱥᱟᱦᱤᱛᱭᱚ ᱥᱚᱵᱷᱟ ᱨᱮ ᱯᱟᱨᱥᱮᱛ ᱟᱨ ᱯᱚᱫᱽᱢᱚ ᱥᱨᱤ ᱥᱤᱨᱯᱟᱹ ᱟᱛᱟᱝᱤᱡ ᱾

ᱨᱮᱦᱮᱫ ᱰᱚᱜᱚᱨ

ᱥᱟ.ᱠᱷᱭᱟ.ᱛ

ᱛᱷᱚᱠ:ᱟᱥᱟᱢ 
ᱛᱷᱚᱠ:ᱡᱤᱞᱟ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱡᱤᱞᱞᱟᱹ